Vyhodnotenie medzirezortného pripomienkového konania

Návrhu Akčného plánu politiky mládeže na roky 2008 - 2009, ktorý vyplýva z Kľúčových oblastí a akčných plánov štátnej politiky vo vzťahu k deťom a mládeži v Slovenskej republike na roky 2008 - 2013

Spôsob pripomienkového konania | bežný,   11.6. -  25.6. 2008
Počet vznesených pripomienok, z toho zásadných | 28 / 3
Počet vyhodnotených pripomienok | 28
Počet akceptovaných pripomienok, z toho zásadných | 2/ 3
Počet čiastočne akceptovaných pripomienok, z toho zásadných | 5 / 0
Počet neakceptovaných pripomienok, z toho zásadných | 18 / 0
Rozporové konanie (s kým, kedy, s akým výsledkom) | -
Počet odstránených pripomienok | -
Počet neodstránených pripomienok | -

Sumarizácia vznesených pripomienok podľa subjektov
Č. | Subjekt | Pripomienky do termínu | Pripomienky po termíne | Nemali pripomienky | Vôbec nezaslali
1. | Ministerstvo hospodárstva Slovenskej republiky | | | x |
2. | Ministerstvo pôdohospodárstva Slovenskej republiky | 2 (2o,0z) | | |
3. | Ministerstvo výstavby a regionálneho rozvoja Slovenskej republiky | | | x |
4. | Ministerstvo obrany Slovenskej republiky | | 1 (1o,0z) | |
5. | Ministerstvo zahraničných vecí Slovenskej republiky | | | x |
6. | Ministerstvo zdravotníctva Slovenskej republiky | 3(0o,3z) | | |
7. | Ministerstvo spravodlivosti Slovenskej republiky | | | x |
8. | Ministerstvo kultúry Slovenskej republiky | | | x |
9. | Ministerstvo práce, sociálnych vecí a rodiny Slovenskej republiky | | | x |
10. | Ústredie práce, sociálnych vecí a rodiny | | | | x
11. | Centrum pre medzinárodnoprávnu ochranu detí a mládeže | | | | x
12. | Ministerstvo dopravy, pôšt a telekomunikácií Slovenskej republiky | | | x |
13. | Ministerstvo vnútra Slovenskej republiky | 2(2o,0z) | | |
14. | Podpredseda vlády SR pre vedomostnú spoločnosť, európske záležitosti, ľudské práva a menšiny | | | x |
15. | Ministerstvo financií Slovenskej republiky | | | x |
16. | Ministerstvo životného prostredia Slovenskej republiky | | | x |
17. | Generálna prokuratúra Slovenskej republiky | | | x |
18. | Štatistický úrad Slovenskej republiky | | | x |
19. | Združenie miest a obcí Slovenska | | | x |
20. | Magistrát hl. mesta Bratislavy | | | x |
19. | Verejnosť | | 18 (18o,0z) | |
20. | Najvyšší kontrolný úrad Slovenskej republiky | | 2 (2o,0z) | |
| SPOLU | 7(4o,3z) | 21 (21o,0z) | 14 | 2

Vyhodnotenie vecných pripomienok je uvedené v tabuľkovej časti.

Vysvetlivky  k použitým skratkám v tabuľke:
O – obyčajná | A – akceptovaná
Z – zásadná | N – neakceptovaná
| ČA – čiastočne akceptovaná

Subjekt | Pripomienka | Typ | Vyh. | Spôsob vyhodnotenia

MP SR

K celému textu
Skratky zložené zo začiatočných písmen slov (napr. TTSR, MHSR, RMS atď.) odporúčame nahradiť legislatívnymi skratkami.

O

A

Text bol upravený.

MP SR

K celému textu
Slová "cechy", "líder" a "líderstvo" odporúčame nahradiť inými vhodnejšími slovami.

O

A

Text bol upravený.

MO SR | Návrh akčného plánu politiky mládeže na roky 2008-2009 vyplýva, ako je uvedené v texte materiálu, z Kľúčových oblastí a akčných plánov štátnej politiky vo vzťahu k deťom a mládeži v Slovenskej republike na roky 2008-2013. Keďže ide o tvorbu politiky vo vzťahu k deťom a mládeži v rámci celej Slovenskej republiky, žiadame doplniť akčný plán o úlohy v jednotlivých vytýčených oblastiach pre všetky samosprávne kraje, nielen prevažne pre Banskobystrický samosprávny kraj a Trnavský samosprávny kraj. Sme toho názoru, že zlepšiť starostlivosť o deti a mládež je potrebné a vhodné vo všetkých samosprávnych krajoch, nielen vo vybraných. | O | ČA | Úlohy, ktorých gestorom je samosprávny kraj si stanovili konkrétne úrady. Plniť úlohy s rovnakým obsahom môžu aj ostatné samosprávne kraje. Ministerstvo školstva týmto  motivuje samosprávne kraje  k spolupráci, tak ako odporúča už v akčnom pláne uvedené uznesenie vlády.
MZ SR | Bod 1.4 žiadame doplniť ku gestorovi „v spolupráci s Ministerstvom zdravotníctva SR“. | Z | A | Text bol zmenený podľa pripomienky.
MZ SR | Bod. 2.14 žiadame doplniť ku gestorovi v spolupráci s Ministerstvom zdravotníctva SR. | Z | A | Text bol zmenený podľa pripomienky.
MZ SR | Bod 11.1 preformulovať nasledovne: Dorastové lekárstvo zaradiť do sústavy špecializačných odborov vzdelávania v kategórii lekár ako samostatný špecializačný odbor. | Z | A | Text bol zmenený podľa pripomienky.
MV SR | Odporúčame vypustiť pre rezort vnútra úlohy v oblasti zdravia a zdravého  štýlu bod 11.3 a v oblasti detí a mládeže čeliacej zložitým životným situáciám a pochádzajúcej zo znevýhodneného prostredia v bode 12.1, týkajúce sa sexuálneho zneužívania detí. | O | N | Úlohy boli navrhnuté MZ SR a vzhľadom na ich obsah je vhodná spolupráca aj príslušných rezortov. Spôsob plnenia bude vecou ich vzájomnej dohody.
MV SR | V bode 13.5 materiál na regionálnej úrovni zaväzuje krajské riaditeľstvá Policajného zboru zefektívniť aktivity v oblasti primárnej prevencie s dôrazom na osvetu vo všetkých školách a školských zariadeniach v zriaďovateľskej pôsobnosti samosprávnych krajov. Policajný zbor realizuje  veľa projektov zameraných na prevenciu kriminality. Odporúčame určiť rozsah a oblasti reálnej spolupráce krajských riaditeľstiev PZ so  samosprávnym krajom ako aj presne určiť gestorov úlohy. | O | ČA | Vzhľadom na to, že úlohu navrhol konkrétny samosprávny kraj, spolupráca gestora úlohy bola špecifikovaná na príslušné krajské riaditeľstvo Policajného zboru.

MVRR SR

Odoslané bez pripomienok
Pripomienkovanie materiálu bolo ukončené bez pripomienok.

MZV SR

Odoslané bez pripomienok
Pripomienkovanie materiálu bolo ukončené bez pripomienok.

ÚV SR

Odoslané bez pripomienok
Pripomienkovanie materiálu bolo ukončené bez pripomienok.

MS SR

Odoslané bez pripomienok
Pripomienkovanie materiálu bolo ukončené bez pripomienok.

MK SR

Odoslané bez pripomienok
Pripomienkovanie materiálu bolo ukončené bez pripomienok.

MDPT SR

Odoslané bez pripomienok
Pripomienkovanie materiálu bolo ukončené bez pripomienok.

MH SR

Odoslané bez pripomienok
Pripomienkovanie materiálu bolo ukončené bez pripomienok.

MF SR

Odoslané bez pripomienok
Pripomienkovanie materiálu bolo ukončené bez pripomienok.

MPSVR SR

Odoslané bez pripomienok
Pripomienkovanie materiálu bolo ukončené bez pripomienok.

MŽP SR

Odoslané bez pripomienok
Pripomienkovanie materiálu bolo ukončené bez pripomienok.

GP SR

Odoslané bez pripomienok
Pripomienkovanie materiálu bolo ukončené bez pripomienok.

ŠÚ SR

Odoslané bez pripomienok
Pripomienkovanie materiálu bolo ukončené bez pripomienok.

ZMOS

Odoslané bez pripomienok
Pripomienkovanie materiálu bolo ukončené bez pripomienok.

Magistrát hl. m. SR Bratislavy

Odoslané bez pripomienok
Pripomienkovanie materiálu bolo ukončené bez pripomienok.

Verejnosť

Pripomienky Odboru školstva Žilinského samosprávneho kraja k Návrhu akčného plánu politiky mládeže na roky 2008 – 2009 
 
Ministerstvo školstva SR (Odbor detí a mládeže) ako predkladateľ Návrhu akčného plánu politiky mládeže na roky 2008 – 2009, ktorý vyplýva z Kľúčových oblastí a akčných plánov štátnej politiky vo vzťahu k deťom a mládeži v Slovenskej republike na roky 2008 – 2013, akceptoval obsah dokumentu Žilinského samosprávneho kraja s názvom „Akčný plán politiky mládeže na roky 2008 – 2009“ (schválený Zastupiteľstvom Žilinského samosprávneho kraja pod Uznesením č. 21/19 zo dňa 22. 04. 2008) a strategické opatrenia a  úlohy Žilinského samosprávneho kraja zapracoval do obsahu predloženého materiálu. 
 
Akčný plán politiky mládeže na roky 2008 – 2009 (v Žilinskom samosprávnom kraji) bol predložený na vedomie a ďalšie spracovanie zástupcom Odboru detí a mládeže Ministerstva školstva SR dňa 27. 05. 2008. Preložený návrh Ministerstva školstva SR obsahuje uvedené prioritné oblasti a opatrenia Žilinského samosprávneho kraja: 
 
1) úlohy v oblasti zamestnanosti 
- číslo úlohy: 2.18, str. 7, 
 
Opatrenia:  
1) plniť obsah „Kariérového programu na podporu predchádzania nezamestnanosti u absolventov stredných škôl v zriaďovateľskej pôsobnosti Žilinského samosprávneho kraja“ (2007),  
2) implementovať problematiku kariérového poradenstva do výchovno-vzdelávacieho procesu v stredných školách a školských zariadeniach,  
3) zabezpečiť špecializovanú odbornú prípravu pedagogických zamestnancov stredných škôl v oblasti kariérového poradenstva formou doplňujúcich foriem vzdelávania,  
4) prepojiť spoluprácu výchovných poradcov základných škôl a výchovných poradcov stredných škôl v oblasti realizácie služieb kariérového poradenstva, 
5) realizovať pravidelné stretnutia zástupcov Regionálnej štvorpartity pre vzdelávanie v Žilinskom samosprávnom kraji,  
6) realizovať reprezentatívne prieskumy uplatnenia absolventov stredných škôl na trhu práce.  
 
2) úlohy v oblasti účasti mládeže na spoločenskom a politickom živote – participácii 
- číslo úlohy: 5.18, str. 10, 
 
Opatrenia:  
1) vytvoriť podmienky pre participáciu detí a mládeže v školskom a mimoškolskom prostredí,   
2) vytvoriť podmienky pre vzdelávanie pedagogických zamestnancov (koordinátorov činnosti žiackych školských rád) v oblasti mládežníckej politiky a aktívneho demokratického občianstva,   
3) zefektívniť činnosť žiackych školských rád v zmysle platnej legislatívy v rezorte školstva,  
4) podporovať činnosť žiackych školských rád prostredníctvom grantového programu Odboru školstva Žilinského samosprávneho kraja s názvom „Žiacke školské rady ako motor rozvoja občianskej spoločnosti“. 
 
3) úlohy v oblasti voľného času detí a mládeže 
- číslo úlohy: 9.19, str. 15, 
 
Opatrenia:  
1) vytvoriť materiálne, priestorové a personálne podmienky v školách a školských zariadeniach na realizáciu pravidelnej a príležitostnej záujmovej činnosti detí a mládeže,  
2) motivovať žiakov stredných škôl a školských zariadení do realizácie vedomostných, literárnych, výtvarných, umelecko-remeselných a športových súťaží, v ktorých môžu vyniknúť vedomosti, schopnosti a talent žiakov, 
3) rozšíriť využívanie škôl a školských zariadení pre záujmovú činnosť a voľný čas detí a mládeže v čase mimo vyučovacieho procesu, 
4) podporovať školy a školské zariadenia v realizácii projektových aktivít v oblasti práce s deťmi a mládežou (program Mládež v akcii, program ADAM),  
5) vytvoriť podmienky pre uplatnenie kultúrnych poukazov v kultúrnych organizáciách v zriaďovateľskej pôsobnosti miestnej a regionálnej samosprávy,  
6) zriadiť oddelenie Regionálneho centra mládeže pri Centre voľného času v Žiline (v súlade s odporúčaniami Ministerstva školstva SR).  
 
4) úlohy v oblasti prevencie sociálno-patologických javov detí a mládeže 
- číslo úlohy: 13.10, str. 20, 
 
Opatrenia:  
1) plniť obsah „Koncepcie pedagogicko-psychologického poradenského systému a jeho implementácie do praxe“ (2007),  
2) podporovať spoluprácu stredných škôl a školských zariadení so školskými poradenskými zariadeniami v Žilinskom kraji,  
3) vytvoriť podmienky pre vzdelávanie pedagogických zamestnancov stredných škôl a školských zariadení v oblasti prevencie kriminality a inej protispoločenskej činnosti detí a mládeže,  
4) podporovať prevenciu drogových závislostí v stredných školách a školských zariadeniach prostredníctvom grantového programu Odboru školstva Žilinského samosprávneho kraja s názvom „Škola bez tabaku, alkoholu a drog“. 
 
Napriek uvedeným skutočnostiam, predložený materiál Ministerstva školstva SR je nehomogénny – úlohy niektorých samosprávnych krajov (ako zodpovedných subjektov za realizáciu regionálnej politiky mládeže) sú disproporčné vo vzťahu k úlohám Žilinského samosprávneho kraja. 
 
Na základe uvedeného Odbor školstva Žilinského samosprávneho kraja odporúča: 
 
a) rozpísať gestorov jednotlivých úloh v plnom znení (napr. Trenčiansky samosprávny kraj a pod.),  
b) odstrániť duplicitu obsahu vybraných úloh zodpovedných inštitúcií (napr. aktivity Rady mládeže Slovenska a Iuventy – úlohy v oblasti vzdelávania), 
c) zjednotiť úlohy samosprávnych krajov, ktoré majú rovnaký obsah (napr. podpora rozvoja občianskej participácie detí a mládeže, oblasť zdravia a zdravého životného štýlu, oblasť prevencie sociálno-patologických javov detí a mládeže a pod.), 
d) zjednodušiť a zovšeobecniť znenie úloh vybraných zodpovedných inštitúcií za napĺňanie obsahu uvedeného dokumentu,  
e) zjednotiť odbornú terminológiu v celom Návrhu Akčného plánu politiky mládeže na roky 2008 – 2009.  

Spracovateľ: PaedDr. P. Majer, 24. 06. 2008		 
	Odbor školstva na Úrade ŽSK 
 
Schválila: Ing. D. Weichselgärtner, PhD., 24. 06. 2008 
                riaditeľka Odboru školstva na Úrade ŽSK

O

ČA

Gestorstvo samosprávneho kraja motivuje aj ostatné samosprávne kraje k plneniu podobných úloh.

Verejnosť

Všeobecne (Národná spoločnosť pre prevenciu kriminality, trestné právo a súdnictvo) 
 
Návrh akčného plánu politiky mládeže na roky 2008 – 2009, ktorý vyplýva z koncepčného Kľúčových oblasti a akčných plánov štátnej politiky vo vzťahu k deťom a mládeži v Slovenskej republike na roky 2008 – 2013 schválený uznesením vlády Slovenskej republiky č. 184 z 26. marca 2008 pokladáme vo svojom členení za správny avšak upozorňujeme, že schválená koncepcia by mala byť spracovaná okrem určenia konkrétnych úloh v jednotlivých kľúčových oblastiach a gestorov ich plnenia v súlade s akčnými plánmi európskeho významu doplnené v súlade s prioritnými oblasťami a stanovenými cieľmi doplniť o jednotlivé činnosti k stanoveným cieľom, ktorým sú zadefinované úlohy s určeným termínu plnenia ako aj zodpovednosťou a ukazovateľom plnenia, t.j. ukazovateľom na základe ktorého bude možné vyhodnotiť jednotlivé činnosti stanovených cieľov. Jednotlivé ciele by mali spĺňať základné tri kritéria a to, že ciele sú reálne a merateľné, ďalej ciele sú efektívne z hľadiska vynaložených nákladov a priamo prispievajú k napĺňaniu jedného z kľúčových oblasti štátnej politiky vo vzťahu k deťom a mládeži a na záver je počet cieľov v daných kľúčových oblastiach uskutočniteľný. Zároveň by mala byť ku každej úlohe určená potrebná výška finančných požiadaviek. 
 
Z uvedených dôvodov pokladáme za potrebné predmetný materiál dopracovať a následne v zmysle tejto všeobecnej pripomienky predložiť na opakované pripomienkové konanie a následne na rozhodnutie vláde Slovenskej republiky.

O

N

Úlohy sú plnené v rozsahu dvoch rokov rôznymi formami a nie je možné vždy vopred určiť ukazovateľ ich plnenia. Úlohy sú gestorsky zabezpečené a  vyhodnotenie ich plnenia sa uskutoční  v komplexnej správe v januári 2010.

Verejnosť

k časti 1. Úlohy v oblasti vzdelávania (Národná spoločnosť pre prevenciu kriminality, trestné právo a súdnictvo) 
1. V časti 1 sa za odsek 1.1. vkladá nový odsek 1.2., ktorý znie: 
 
1.2. v súlade s postojom Európskej únie organizovať a výraznejšie podporovať aktivity smerujúce k motivácii detí a mládeže k štúdiu prírodovedných a technických odborov. 
Gestor: Ministerstvo školstva SR 

Odôvodnenie 
 
Podpora aktivít smerujúcich k motivácii detí a študentov k štúdiu prírodovedných a technických odborov patrí medzi priority Európskej únie a je v súlade s Lisabonskou stratégiou a Európskym partom pre mládež Ide o praktickú aplikáciu kľúčových oblastí štátnej politiky vo vzťahu k deťom a mládeži osobitne v oblasti 4.1. vzdelávanie.

O

N

V oblasti neformálneho vzdelávania je podporovaná v rámci konkrétnych aktivít motivácia detí a mládeže zameraná na prírodovedu a techniku.

Verejnosť

k časti 1. Úlohy v oblasti vzdelávania (Národná spoločnosť pre prevenciu kriminality, trestné právo a súdnictvo)
2. V časti 1  sa za odsek 1.3. vkladá nový odsek 1.4., ktorý znie:  
 
1.4. skvalitňovať podmienky k úspešnej integrácii detí a mládeže so špecifickými vzdelávacími potrebami do škôl a školských zariadení. 
Gestor: Ministerstvo školstva SR 
 
Doterajšie odseky 1.5 až 1.19 sa označujú ako odseky 1.6 až 1.21. 
 
Odôvodnenie 
 
Dohovor o právach dieťaťa (OSN 1989), prijatým v Slovenskej republike v roku 1990, ktorý definuje, že mentálne, fyzicky, alebo sociálne postihnuté dieťa má právo tešiť sa  plnému a slušnému životu v podmienkach zaručujúcich dôstojnosť, podporujú sebarealizáciu a možnosť jeho aktívnej účasti v spoločnosti. 
 
Vzdelanie je základným nástrojom sociálnej integrácie detí a mládeže so špeciálnymi zdravotnými potrebami vrátane ich aktívneho uplatnenia v občianskom živote ako aj v mládežníckych aktivitách.  
 
Miestom takéhoto uplatnenia je aj škola alebo školské zariadenie. Z uvedeného dôvodu pokladáme za potrebné zaradiť medzi úlohy v oblasti vzdelávania v súlade s kľúčovými oblasťami štátnej politiky vo vzťahu k deťom a mládeži (vzdelávanie – bod 4.1.5.) schválenými vládou Slovenskej republiky uznesením č. 184 zo dňa 26. marca 2008 aj povinnosť štátu skvalitňovať podmienky k úspešnej integrácii týchto detí a mládeže.

O

N

Podpora integrácie a jej skvalitňovanie je uskutočňované  konkrétnymi aktivitami škôl a školských zariadení.

Verejnosť

k časti 2. Úlohy v oblasti zamestnanosti (Národná spoločnosť pre prevenciu kriminality, trestné právo a súdnictvo) 
3. V časti 2 sa za odsek 2.1. vkladá nový odsek 2.2., ktorý znie: 
 
2.2. zabezpečiť plnenie úloh vyplývajúcich z Európskeho paktu pre mládež hlavne týkajúce sa zosúladenia profesijného a rodinného života, prijímanie opatrení zameraných na lepšiu sociálnu a profesionálnu integráciu, väčšie zviditeľnenie v oblasti mládeže v rámci Lisabonskej stratégie. 
Gestor: Ministerstvo školstva SR, Ministerstvo práce, sociálnych vecí a rodiny SR 
 
Doterajšie odseky 2.2 až 2.17 sa označujú ako odseky 2.3 až 2.18. 
 
Odôvodnenie 
 
Predmetné doplnenie navrhujeme z dôvodu zvýraznenia aktívnej podpory Slovenskej republiky pri napĺňaní cieľov obsiahnutých v Európskom pakte pre mládež a Lisabonskej stratégii. 
 
Ide o úlohu, ktorej cieľom je zabezpečiť praktické plnenie v súlade s kľúčovými oblasťami štátnej politiky vo vzťahu k deťom a mládeži schválenými vládou Slovenskej republiky uznesením č. 184 zo dňa 26. marca 2008, konkrétne bodom 4.2.3.

O

ČA

Úloha bola pretransformovaná do bodu 2.11

Verejnosť

k časti 6. Úlohy v oblasti informácií a komunikačnej technológie (Národná spoločnosť pre prevenciu kriminality, trestné právo a súdnictvo) 
4. V časti 6 sa za odsek 6.2. vkladá  nový odsek 6.3, ktorý znie: 
 
6.3. zvýšiť informovanosť detí a mládeže o bezpečnom využívaní internetu 
Gestor: Ministerstvo vnútra SR, Ministerstvo školstva SR 
 
Odôvodnenie 
 
Pre školské vyučovanie ako aj záujmovú činnosť sa internet využíva k získavaniu množstva potrebných informácií. Okrem pozitívnych stránok využívania internetu sa stretávame aj s negatívami, medzi ktoré patrí nebezpečenstvo šírenia vírusov, nebezpečenstvo zneužitia osobných údajov, možnosť kontaktu s nežiaducimi jedincami alebo s nevhodnými informáciami. Nebezpečenstvo  závislosti na počítači sa môže prejaviť závislosťou na e- mailovej alebo „chatovej“ komunikácií, na on-line okruhoch, burzách, on-line akciách, on-line nakupovaní, on-line pornografií a počítačových hrách. Prostredníctvom diskusných skupín (chatov) a elektronickej pošty sú deti ohrozené možnými páchateľmi pedofilných foriem sexuálneho a komerčného zneužívania. Veľké množstvo detí sleduje pornografiu, jej detské formy nevynímajúc na internete. Prístup k internetu je veľmi jednoduchý – deti môžu využívať pripojenie sa z počítačov v domácnosti, v škole, v internetových kaviarňach a kluboch. 
 
Niektoré deti a mladí ľudia sa stávajú závislými na internete. Klesá ich schopnosť komunikovať s opačným pohlavím. Dochádza k redukcii komunikácie na pasívne prehliadanie obrázkov na internete. Pritom tvrdá pornografia môže za určitých okolnosti viesť až k násilnému správaniu a k problémom v súkromnom živote. Je nutné pripomenúť aj nebezpečenstvo preťaženia organizmu pri dlhodobom sedení pred obrazovkou monitora, nebezpečenstvom poškodenia chrbtice a ďalších negatívnych dopadoch na zdravie. U malých detí hrozí aj poškodenie CNS. Preto je potrebné venovať náležitú pozornosť preventívnym opatreniam v zmysle upozorňovania na nebezpečenstvo, ktoré môže hroziť pri komunikácií cestou i internetu k deťom, rodičom a širokej verejnosti.  
Ide o úlohu, ktorej cieľom je zabezpečiť praktické plnenie v súlade s kľúčovými oblasťami štátnej politiky vo vzťahu k deťom a mládeži schválenými vládou Slovenskej republiky uznesením č. 184 zo dňa 26. marca 2008, konkrétne bodom 4.6.8.

O

N

Obsah tejto úlohy je súčasťou konkrétnych aktivít s deťmi a mládežou.

Verejnosť

k časti 10. Úlohy v oblasti kultúry (Národná spoločnosť pre prevenciu kriminality, trestné právo a súdnictvo)
6. V časti 10 sa za odsek 10.3. vkladá nový odsek 10.4., ktorý znie: 
	 
10.4. podporovať iniciatívy smerujúce k vytváraniu účinného vplyvu s cieľom ochrany detí a mládeže pred negatívnymi vplyvmi. 
 
Doterajšie odseky 10.4 až 10.9 sa označujú ako odseky 10.5 až 10.10. 
 
Odôvodnenie 
 
Vychádzajúc z toho, že v súčasnosti je k dispozícií lavína obrazov so scénami extrémneho násilia a pornografického materiálu, ktoré šíria  komunikačné a audiovizuálne prostriedky ako hry, televízia a internet, ako aj zneužívanie obrazov mladistvých páchateľov alebo obetí médiami, je často na hrane porušenia práv dieťaťa a prispieva k banalizovaniu násilia. 
  
Vzhľadom na vyššie uvedené pokladáme za dôležité zdôrazniť, že média môžu  zohrať významnú úlohu vo vzťahu deti a mládeže, tým že budú  vysielať kvalitné programy, ktoré zhodnotia celkový pozitívny príspevok mladých v spoločnosti a zároveň budú naopak kontrolovať vysielanie násilných, pornografických a scén s konzumáciou omamných látok. 
 
V tejto súvislosti pripomíname uznesenie Európskeho parlamentu zo dňa 16.januára 2008 o európskej stratégií v oblasti práv dieťaťa, kde sa vyzývajú členské štáty, aby sprísnili svoj dohľad nad obsahom televíznych programov vysielaných v čase, keď je počet detských divákov najvyšší, a aby pomáhali rodičovskej kontrole tým, že budú poskytovať primerané, homogénne informácie o televíznych programoch; zdôrazňuje, že informačná technológia poskytuje deťom ďalšie možnosti prístupu k televíznym programom v akomkoľvek čase z každého počítača s pripojením na internet; poukazuje na to, že je nutné venovať väčšiu pozornosť revízii neobmedzeného práva masmédií na prístup k deťom a práva dieťaťa na plný prístup k masmédiám. 
 
Ide o úlohu, ktorej cieľom je zabezpečiť praktické plnenie v súlade s kľúčovými oblasťami štátnej politiky vo vzťahu k deťom a mládeži schválenými vládou Slovenskej republiky uznesením č. 184 zo dňa 26. marca 2008, konkrétne bodom 4.10.6. a podporu iniciatív vyššie uvedených

O

N

Úlohu si stanovuje vždy príslušný rezort tak, aby ju mohol gestorsky zabezpečiť.

Verejnosť

k časti 11. Úlohy v oblasti zdravia a zdravého životného štýlu (Národná spoločnosť pre prevenciu kriminality, trestné právo a súdnictvo)
7. V časti 11 sa za odsek 11.4. vkladá nový odsek 11.5., ktorý znie: 
 
11.5. Vypracovať Národný program boja proti násiliu na deťoch a mládeži na roky 2009 – 2012. 
Gestor: Ministerstvo vnútra SR  
 
Doterajšie odseky 11.5 až 11.16 sa označujú ako odseky 11.6 až 11.17. 
 
Odôvodnenie 
 
V štúdií Násilie proti deťom, ktorá bola spracovaná nezávislým expertom Paulom Sérgiom Pinheirom z poverenia generálneho tajomníka Spojených národov je násilie definované ako zámerné použitie fyzickej sily, či už skutočnej alebo vo forme zastrašovania, ktorá má za následok, alebo je veľmi pravdepodobné, že bude mať za následok zranenie, smrť, psychickú ujmu, narušený vývoj alebo pocit odcudzenia. Násilie na deťoch zahŕňa fyzické a psychické násilie, diskrimináciu, zanedbávanie a týranie.  
 
Násilie v detskom veku môže eliminovať prevencia závislostí u detí od 10 rokov - alkohol, drogy, tabak,  počítače, hracie automaty - v dorastovom veku býva spravidla neskoro a nezachytí sa "vnímavý" vek. Taktiež násilie v detskom veku môže eliminovať výchova a vzdelávanie v oblasti psychického  zdravia, spracovávanie hnevu, spracovávanie "detských" emócií, riešenie problémov a "krízových"  situácií. 
 
S poukazom na uznesenie Európskeho parlamentu zo dňa 16.januára 2008 o európskej stratégií v oblasti práv dieťaťa, osobitne priority – násilie – bod 42 až 93, kde okrem iného je požadované od členských štátov vypracovanie komplexného plánu boja s násilím páchaným na deťoch vo všetkých jeho podobách a zabezpečenia praktické plnenie bodu 4.11.4 kľúčových oblastí štátnej politiky vo vzťahu k deťom a mládeži schválených vládou Slovenskej republiky uznesením č. 184 zo dňa 26. marca 2008 navrhujeme tento bod doplniť do akčného plánu.

O

N

Úlohu si stanovuje príslušný rezort tak, aby  mohol gestorsky zabzepečiť jej plnenie.

Verejnosť

k časti 12. Úlohy v oblasti detí a mládeže čeliacej zložitým životným situáciám a pochádzajúcej zo znevýhodneného prostredia (Národná spoločnosť pre prevenciu kriminality, trestné právo a súdnictvo)
8. V časti 12 sa za odsek 12.2. vkladá nový odsek, ktorý znie: 
 
12.3. analyzovať príčiny predčasného zanechania štúdia u žiakov zo znevýhodneného prostredia. 
Gestor: Ministerstvo školstva SR 
 
Odôvodnenie 
 
V snahe vypracovať konkrétne projekty a stratégie pomoci deťom a mládeži, čeliacim zložitým životným situáciám a pochádzajúcim zo znevýhodneného prostredia a následne predchádzať sociálnej exklúzie týchto detí a mládeže ako aj v snahe zamedziť nárastu a výskytu sociálno-patologických javov u detí a mládeži je nutné akceptovať ako jednu z príčin hodných zreteľa aj predčasné zanechanie štúdia deťmi z takéhoto znevýhodneného prostredia a príčiny tohto zanechania analyzovať

O

N

Analýza v oblasti formálneho vzdelávania nie je predmetom akčného plánu. Ministerstvo školstva si ju zabezpečuje v ďalšej analytickej činnosti.

Verejnosť

k časti 12. Úlohy v oblasti detí a mládeže čeliacej zložitým životným situáciám a pochádzajúcej zo znevýhodneného prostredia (Národná spoločnosť pre prevenciu kriminality, trestné právo a súdnictvo)
9. V časti 12 sa za odsek 12.2. vkladá nový odsek, ktorý znie: 
     
12.4. vybudovať „záchytnú sieť“ pre osoby ohrozené predčasným odchodom zo systému vzdelávania a tých, čo sa do systému chcú vrátiť. 
Gestor: Ministerstvo školstva SR, Ministerstvo práce, sociálnych vecí a rodiny SR 
 
Odôvodnenie 
 
Na základe vypracovanej analýzy príčin predčasného zanechania štúdia u žiakov zo znevýhodneného prostredia je potrebné vypracovať konkrétne projekty a stratégie pomoci „záchytnú sieť“ osobám ohrozeným predčasným odchodom zo systému vzdelávania a napomôcť tým, ktorí sa do vzdelávacieho systému chcú vrátiť. Takúto „záchytnú sieť“ pokladáme za veľmi dôležitú, lebo príčiny opustenia vzdelávacieho systému su rôznorodé a treba sa nimi zaoberať.  
 
Ide o praktické plnenie v súlade s kľúčovými oblasťami štátnej politiky vo vzťahu k deťom a mládeži schválenými vládou Slovenskej republiky uznesením č. 184 zo dňa 26. marca 2008, konkrétne bodom 4.12.4.

O

N

Takáto úloha nie je predmetom akčného plánu.

Verejnosť

k časti 12. Úlohy v oblasti detí a mládeže čeliacej zložitým životným situáciám a pochádzajúcej zo znevýhodneného prostredia (Národná spoločnosť pre prevenciu kriminality, trestné právo a súdnictvo)
9. V časti 12 sa za odsek 12.2. vkladá nový odsek, ktorý znie: 
 
12.5. vzdelávať pedagogických zamestnancov v problematike detí zo znevýhodneného prostredia a pripraviť ich k potrebe individuálnej starostlivosti a motivácií detí. 
Gestor: Ministerstvo školstva SR 
 
Doterajšie odseky 12.3 a 12.4 sa označujú ako odseky 12.6 a 12.7. 
 
Odôvodnenie 
 
Základom pomoci deťom a mládeži, čeliacim zložitým životným situáciám a pochádzajúcim zo znevýhodneného prostredia a následne predchádzať sociálnej exklúzie týchto detí a mládeže ako aj v snahe zamedziť nárastu a výskytu sociálno-patologických javov u detí a mládeži a zamedziť týmto deťom v predčasnom odchode zo systému vzdelávania je nutné vzdelávať pedagogických zamestnancov v problematike detí zo znevýhodneného prostredia a pripraviť ich k potrebe individuálnej starostlivosti a motivácií o tieto detí. 
Ide o praktické plnenie v súlade s kľúčovými oblasťami štátnej politiky vo vzťahu k deťom a mládeži schválenými vládou Slovenskej republiky uznesením č. 184 zo dňa 26. marca 2008, konkrétne bodom 4.12.4.

O

N

Formálne vzdelávanie nie je predmetom akčného plánu.

Verejnosť

k časti 13. Úlohy v oblasti detí a mládeže, sociálno-patologických javov a ich prevencie (Národná spoločnosť pre prevenciu kriminality, trestné právo a súdnictvo)
10. V časti 13 sa za odsek 13.4 vkladajú nové odseky, ktoré znejú: 
 
13.5. realizovať výskumné šetrenia v oblasti rizikového správania detí a mládeže v zlomových vekových kategóriách 
Gestor: Ministerstvo školstva SR

O

N

Problematika je čiastkovo riešená v obsahu iných výskumných projektov vykonávaných pre MŠ SR.

Verejnosť

k časti 13. Úlohy v oblasti detí a mládeže, sociálno-patologických javov a ich prevencie (Národná spoločnosť pre prevenciu kriminality, trestné právo a súdnictvo)
13.6. zmapovať potreby a spracovať analýzu v oblasti realizácie univerzálnej prevencie vo všetkých samosprávnych krajoch s jednoznačným určením priorít, ktoré budú východiskom pre ďalšie smerovanie preventívnych aktivít. 
Gestor: Ministerstvo školstva SR v spolupráci so samosprávnymi krajmi

O

N

Úlohy, ktoré sú v gescii rezortov, si navrhujú rezorty samé, tak aby boli schopné ich gestorsky zabezpečiť.

Verejnosť

k časti 13. Úlohy v oblasti detí a mládeže, sociálno-patologických javov a ich prevencie (Národná spoločnosť pre prevenciu kriminality, trestné právo a súdnictvo)
13.7. vytvoriť štandardy pre oblasť univerzálnej prevencie ako celku 
Gestor: Ministerstvo školstva SR v spolupráci s Ministerstvo práce, sociálnych vecí 	  a rodiny SR a Ministerstvo zdravotníctva SR

O

N

Problematika je riešená v iných dokumentoch MŠ SR.

Verejnosť

k časti 13. Úlohy v oblasti detí a mládeže, sociálno-patologických javov a ich prevencie (Národná spoločnosť pre prevenciu kriminality, trestné právo a súdnictvo)
13.8. podporovať prácu metodikov prevencie škôl a školských zariadení a vytvárať optimálne podmienky pre ich prácu, podporovať  realizáciu preventívnych  programov v školách a školských zariadeniach. 
Gestor: Ministerstvo školstva SR

O

N

Oblasť formálneho vzdelávania nie je predmetom úloh akčného plánu.

Verejnosť

k časti 13. Úlohy v oblasti detí a mládeže, sociálno-patologických javov a ich prevencie (Národná spoločnosť pre prevenciu kriminality, trestné právo a súdnictvo)
13.9. zabezpečovať prevenciu v špeciálnych výchovných zariadeniach a detských domovoch so zvláštnym dôrazom na priebežne vzdelávanie zamestnancov pracujúcich v týchto zariadeniach. 
Gestor: Ministerstvo školstva SR, Ministerstvo práce, sociálnych vecí a rodiny SR

O

N

Oblasť formálneho vzdelávania a špeciálnych výchovných zariadení nie je predmetom úloh akčného plánu.

Verejnosť

k časti 13. Úlohy v oblasti detí a mládeže, sociálno-patologických javov a ich prevencie (Národná spoločnosť pre prevenciu kriminality, trestné právo a súdnictvo)
13.10. podporovať preventívne aktivity, vzťahujúce sa k problematike diváckeho násilia a nevhodného správania pri športových podujatiach, osobitne pri futbalových zápasoch. 
Gestor: Ministerstvo vnútra SR, Ministerstvo školstva SR 
 
Doterajšie odseky 12.3 a 12.4 sa označujú ako odseky 12.6 a 12.7. 
 
Odôvodnenie k odsekom 13.5 až 13.10 
 
V súčasnosti je možné konštatovať, že kriminalita detí a mladistvých je vo svojej podstate nebezpečnejšia ako kriminalita dospelých, pretože postihuje mimoriadne zraniteľnú časť populácie v štádiu vytvárania jej osobnosti a veľmi skoro vystavuje deti a mladistvých riziku sociálneho vylúčenia a stigmatizácie. Znepokojujúca je tá skutočnosť, že v krajinách Európskej únie narastá kriminalita detí a mladistvých, ktorá vyplýva zo znižovania veku nástupu kriminálneho spôsobu správania a zvyšovania počtu deliktov spáchaných deťmi mladšími ako 13 rokov, pričom ich činy sú čoraz krutejšie. Enormne narastá počet detí s problémovým správaním, pričom podľa doterajších zistení Ústavu informácií a prognóz školstva je aktuálny percentuálny výskyt problémových žiakov v základných školách a stredných školách od 6 – 14%, pričom tvoria cca 10% detí zo sledovanej populácie. Možno povedať, že v každej triede sedia priemerne traja problémoví žiaci. 
 
Rozsah nežiaducich sociálnych javov je širší a zahŕňa okrem drogových závislosti, kriminality, fyzického, psychického a sexuálneho násilia a všetkých foriem diskriminácie aj záškoláctvo, netolizmus, patologické hráčstvo, sekty a sociálno-patologické náboženské hnutia atď. Je dôležité predchádzať a zamedzovať všetkým nežiaducim sociálnym javom, v spoločnosti a preto prevencia týchto javov je osobitne dôležitá a navrhované doplnenia sú v súlade s kľúčovými oblasťami štátnej politiky vo vzťahu k deťom a mládeži schválenými vládou Slovenskej republiky uznesením č. 184 zo dňa 26. marca 2008, konkrétne odsekom 4.13 (bodmi 4.13.1 až 4.13.4).

O

N

Problematika je riešená v pripravovanej legislatíve.

Verejnosť

k časti 6. Úlohy v oblasti informácií a komunikačnej technológie (Národná spoločnosť pre prevenciu kriminality, trestné právo a súdnictvo) 
5. V časti 6 sa za odsek 6.3. vkladá  nový odsek 6.4, ktorý znie: 
 
6.4. využívať komunikačný program SAFER INTERNET PLUS v boji proti nedovolenému a škodlivému obsahu a zvyšovaniu všeobecného povedomia v tejto oblasti medzi rodičmi, učiteľmi a deťmi ako koncovými užívateľmi. 
Gestor: Ministerstvo vnútra SR 
 
Doterajšie odseky 6.3 až 6.5 sa označujú ako odseky 6.5 až 6.7. 
 
Odôvodnenie 
 
Ide o zabezpečenie praktického využívania a zvyšovanie všeobecného povedomia v rámci  projektu zodpovedne.sk, ktorý zastrešuje Európska komisia v rámci komunitárneho programu Safer Internet plus. Zvyšovanie povedomia o zodpovednom používaní internetu, mobilnej komunikácie medzi rodičmi, učiteľmi, deťmi a koncovými užívateľmi v rámci práce s deťmi a mládežou rôznymi formami (informačné letáky, periodická tlač, okrúhle stoly, semináre pre rodičov, učiteľov a detí a iné.) patrí medzi dôležité úlohy v rámci uplatňovania práv dieťaťa.   
Ide o úlohu, ktorej cieľom je zabezpečiť praktické plnenie v súlade s kľúčovými oblasťami štátnej politiky vo vzťahu k deťom a mládeži schválenými vládou Slovenskej republiky uznesením č. 184 zo dňa 26. marca 2008, konkrétne bodom 4.6.8.

O

N

Úlohu si stanovuje príslušný rezort tak, aby ju bol schopný gestorsky zabezpečiť.

NKÚ SR

predkladacia správa a samotný materiál: orientačné finančné zabezpečenie
U jednotlivých kľúčových oblastí navrhujeme uveisť odhad dopadov na verejné financie v súlade a zmysle Čl. 9 Smernice na prípravu a predkladanie materiálov na rokovanie vlády Slovenskej republiky schválenej uznesením vlády SR č. 512 z 13.6.2001 a Metodického pokynu na prípravu a predkladanie materiálov na rokovanie vlády SR účinného od 1. novembra 2001 v znení neskorších zmien.

O

ČA

Materiál bol doplnený o finančné zabezpečenie úloh rezortmi.

NKÚ SR

ukazovateľom 
U jednotlivých kľúčových oblastí navrhujeme uviesť vhodné resp. modifikovateľné ukazovatele minimálne zo súboru indikátorov schválených vládou SR uznesením č. 466 z 30.05.2007 k návrhu súboru indikátorov pre sledovanie plnenia opatrení Národného programu reforiem SR.

O

N

Indikátor v oblasti celoživotného vzdelávania sa vzťahuje na vekovú skupinu 20 - 64 rokov. Úlohy akčného plánu sú zamerané v oblasti neformálneho vzdelávania  prevažne na mladšiu vekovú skupinu.